בני מר

בני מֵר (Mer; בנימין מאיירסדורף; נולד ב-1971 בתל אביב) הוא סופר, עורך, מתרגם מיידיש ועיתונאי ישראלי. ערך, בין השאר, את המוסף "ספרים" בעיתון "הארץ" ואת כתב העת "דווקא", המוקדש ל"ארץ יידיש ותרבותה" בחסות בית שלום עליכם בתל אביב.

קורות חייו
בני מר נולד במשפחה דתית-לאומית וזכה לחינוך תורני. עד גיל הבר מצווה חי בתל אביב, אחר כך עבר עם משפחתו לבני ברק, והשלים שם את לימודיו בבית ספר תיכון ובישיבה תיכונית. עם חזרתו לתל אביב, למד באוניברסיטה הפתוחה והשלים לימודי יידיש בחוג ליידיש באוניברסיטה העברית בירושלים.

בני מר החל את דרכו הספרותית כמבקר אמנות, ופרסם שורה של מאמרי ביקורת, על ספרות בעיקר. בתוך כך גם החל לפרסם תרגומים מיידיש ומצרפתית. בשנת תשע"ה-2015 זכה בפרס מנדלי מוכר ספרים. בשנת תשפ"ב-2022 זכה בפרס מפעל חיים של הרשות הלאומית לתרבות היידיש.

ספריו
 רוב הלילות, נובלה ושני סיפורים, תל אביב, הוצאת הקיבוץ המאוחד, 2002. 
 סמוצ'ה: ביוגרפיה של רחוב יהודי בוורשה, ירושלים, הוצאת מאגנס, 2018.
 המועדים, תל אביב, הוצאת אפרסמון וה-21, 2022.
כמו כן פרסם סיפורים קצרים במוספי התרבות ובאנתולוגיות של סיפורת צעירה.

מתרגומיו
זכרונותיו של מטורף, מאת גוסטב פלובר, מצרפתית, הוצאת כרמל, ירושלים, 2001.
עירם של האנשים הקטנים, מאת שלום עליכם, מיידיש, פרוזה, תל אביב, 2005.
מלכה לוקר - שירים, מהדורה דו לשונית, עם תרגומים לעברית מאת אביגדור המאירי, שמשון מלצר ובני מר, תל אביב, 2005.
היומן של הרמן קרוק, מיידיש, יומנו של הרמן קרוק שנכתב, הוסתר ונתגלה בגיטו וילנה. יד ושם, ירושלים.
לעמעלע, מיידיש, אלבום מאת חוה אלברשטיין, 2006.
אף על פיל: אוצר שירי ילדים מיידיש, איורים: מיכל אריאלי, כתר, 2012.
חרוזים שחורים: אוטוביוגרפיה מדומיינת, מאת אברהם סוצקבר, מיידיש, הקיבוץ המאוחד, תל אביב, 2015.
מנחם-מנדל, מאת שלום עליכם, מיידיש, עולם קטן, 2016.
מבעד לעינית השען, מאת אלכסנדר שפיגלבלט, כרמל 2017.
יומן לאחור, מאת בונים הלר, פרויקט בן-יהודה 2020.
מסעות בשביס בארץ ישראל, מאת יצחק בשביס-זינגר, בלימה 2021.
זר שלגים: מבחר משירת יידיש, אפרסמון וה-21, 2021.
ורשה היהודית, מאת משה זונשיין, כרמל 2022.

קישורים חיצוניים 

 
 
 ריאיון עם בני מר בזיקה, העיתון המקוון של בית הספר המרכזי להוראת השואה, יד ושם
 
 
 
 
 
 בני מר, תרגום בשני נחיריים: בין יידיש ועברית. 12 דקות.
 
 
 
 
 
 
 
 לילך נתנאל, על "זר שלגים", מבחר משירת יידיש בתרגומו של בני מר, המוסך, כתב עת לספרות, באתר הספרייה הלאומית, 18 בנובמבר 2021.
 
 
 
 
 אריאל הורוביץ, הפיכת לב בכפר הרא"ה, פנס מוסף לביקורת ספרות, אוגוסט 2022.

הערות שוליים

מתרגמים ישראלים
מבקרי אמנות ישראלים
מבקרי אמנות יהודים
סופרים ישראלים
עורכי עיתונים ישראלים
סגל הארץ
ספרות יידיש
עורכי כתבי עת ישראלים
זוכי פרס מנדלי מוכר ספרים
מתרגמים מיידיש לעברית
מתרגמים מצרפתית לעברית
בוגרי ישיבת קריית הרצוג
בוגרי האוניברסיטה העברית בירושלים
תל אביב-יפו: אישים
ישראלים שנולדו ב-1971